  Наталья Тетерина «Мистер Этно-2018» йӧскалыккуспо ёроскуспо вожвылъяськонэ куриськонъёсты кутон мынэ Удмуртиын. 30-тӥ шуркынмонэ Ува каргуртын ортчоно ужрадэ Ува, Сюмси, Сьӧлта но Вавож ёросъёсысь 18 аресысен воргоронъёс пыриськыны быгато, ивортэ Ижкарысь Калыкъёслэн эшъяськон юртсылэн пресс-службаез. Ӵектослэн ужпумез – Удмурт Элькунын улӥсь пӧртэм выжыысь адямиослэсь эшлыко кусыпъёссэс азинтон Кызьы шуэмын ивортонын, котькуд пыриськись ачиз но йӧслыкез сярысь видеопрезентация дасяны но творчествоя номер возьматыны кулэ. Озьы ик воргоронъёс учкисьёсты калык дӥсьенызы тодматозы. Конкурсэ пыриськыны мылкыд карисьёслэн куриськонъёссэс 23-тӥ шуркынмонозь rimc1@yandex.ru электрон адресъя куто. Ватсалом, «Мистер Этно-2018» вожвылъяськонэз Йӧскалык лулчеберетъёсъя «Созвездие дружбы» центр но Уваысь ивортодэтъя но методикая ёрос центр Удмуртиысь Калыкъёслэн эшъяськон юртсы юрттэмен  радъяло. Тодэ вайытом, Можга ёросын таӵе нимо ик вожвылъяськон бӧрсьысь кык ар ортчылӥз ни. Тегъёс: Лулчеберет Ува Удмуртия вожвылъяськон йӧслыкъёс  